b"\n_START_ARTICLE_\nApel\xc2\xb7laci\xc3\xb3 a l'autoritat\n_START_PARAGRAPH_\nL'apel\xc2\xb7laci\xc3\xb3 a l'autoritat o Argumentum ex auctoritate o sovint abreujat com ex auctoritate \xc3\xa9s una locuci\xc3\xb3 llatina que significa \xc2\xabargument per autoritat\xc2\xbb. Es tracta d'un fenomen discursiu en la ret\xc3\xb2rica i en discussions jur\xc3\xaddiques quan la persona pret\xc3\xa9n tenir ra\xc3\xb3, per l'ofici de la seva autoritat o de la seva funci\xc3\xb3, com ex auctoritate imperatoris (per autoritat de l'emperador) sense haver-hi cap obligaci\xc3\xb3 de donar arguments o ex auctoritate legis (\xc2\xabper autoritat de la llei\xc2\xbb). En lloc de desenvolupar una motivaci\xc3\xb3 pr\xc3\xb2pia per una opini\xc3\xb3 o una tesi, s'apel\xc2\xb7la a un autor o publicaci\xc3\xb3 respectada per l'assist\xc3\xa8ncia o el lectorat que defensa la mateixa idea. En la ret\xc3\xb2rica, el problema rau en l'acceptan\xc3\xa7a, o no, pel p\xc3\xbablic de l'autor de l'argument d'autoritat citat, un risc que ja palesa en l'obra de Cicer\xc3\xb3. Era un element clau en la filosofia escol\xc3\xa0stica  i neotomista i ensenya els seus l\xc3\xadmits quan es troben texts contradictoris d'autoritats aleshores reconegudes com la b\xc3\xadblia o l'obra d'Agust\xc3\xad d'Hipona, una font inexhaurible de discussions bizantines."